Nobeta Azadîye  ya ke semedê azadîya fîzîkîye ya Rayberê Şarê Kurdî Abdullah Ocalanî  25ê hezîrana 2012yî de bajarê Strasbourgî yê Fransa de dîyaye destpêkerdene hewteyê 564. de dewam kena.
Çalakîkerê nê hewteyî  şaristananê Lozan û Cenevre yê Swîsre ra yê. Kome de kurdîstanijî Nurettîn Turgut, Îsa Turan û Firat Orhan cagênê.
Vervatoxê kome Nurettîn Turgutî nobete de qisey kerd û vat: ''No tecrîd yeno manaya tecrîdê vera şarê kurdî. Di serrî yo ma nêeşkenê Rayberîye ra xeberêke bigêrê. Eke Neteweyanê Yewbîyayeyan, NATO û dezgehanê bînan nê tecrîdî rê vengê xo bikerdêne tecrîd dewam nêkerdêne. Ma wazenê Rayber Apo hînî mîyanê ma de bibo. Ma seba şiknayîşê tecrîdî û azadkerdişê Rayberîye 11 serrî yo nobete gênê û ma do nobeta xo rê dewam bikerê.''
